
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1415 

24 Δεκεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση Πολεοδομικής Μελέτης ένταξης σε σχέδιο 
πόλης του οικισμού «Κεντρί», Δ. Ιεράπετρας Ν. Λα- 


σιθίου. 1 

Εφαρμογή του Σχεδίου Πόλης Ηρακλείου στην οδό 
Παρασκευοπούλου μεταξύ των οδών Μελετίου Πη- 
γά και Παρθενίου Κελαιδή. 2 


ΑΠΟΦΑΣΕΙ Σ 

Αριθ.3116 (1) 

Έγκριση Πολεοδομικής Μελέτης ένταξης σε σχέδιο πό¬ 
λης του οικισμού«Κεντρί», Δ. Ιεράπετρας Ν. Λασιθίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του από 17.7.23 Ν.Δ. «περί σχεδίωνπό- 
λεων κ.λπ.» (ΦΕΚ 228/Α/23) όπως μεταγενέστερα τροπο¬ 
ποιήθηκαν και συμπληρώθηκαν. 

2. Τις διατάξεις των άρθρων 8 και 9 του Ν. 1577/85 «Γε¬ 
νικός Οικοδομικός Κανονισμός» όπως τροποποιήθηκαν 
και ισχύουν σήμερα. 

3. Τις διατάξεις των άρθρων 1,6,7 του Ν. 1337/83 (ΦΕΚ 
Α' 33) «Επέκταση πολεοδομικών σχεδίων, οικιστική ανά¬ 
πτυξη και σχετικές ρυθμίσεις», όπως το άρθρο 6 τροπο¬ 
ποιήθηκε με την §2 του άρθρου 8του Ν. 1512/1985 «τρο¬ 
ποποίηση και συμπλήρωση πολεοδομικών διατάξεων, 
ρύθμιση συναφών θεμάτων» (ΦΕΚ 4/Α). 

4. Τις διατάξεις των άρθρων 37 § 4, 43 § 1,4,5,7, 44 § 1,2, 
152 § 10,153,154,160 § 1,2, 243 § 1,248, 249, 250του από 
14.4.1999 Π.Δ. «Κώδικας Βασικής Πολεοδομικής Νομο¬ 
θεσίας» (ΦΕΚ 580/Δ), όπως τα άρθρα 243, 248, 249 και 
250 τροποποιήθηκαν μετά άρθρα4,5,6,7, αντίστοιχα του 
Ν. 2831/2000 «Τροποποίηση των διατάξεων του 
Ν. 1577/85 «Γενικός Οικοδομικός Κανονισμός και άλλες 
πολεοδομικές διατάξεις» (ΦΕΚ 140/Α). 

5. Τις διατάξεις του άρθρου 25 §9 α του Ν. 2508/97 «Βιώ¬ 
σιμη οικιστική ανάπτυξη των Πόλεων και οικισμώντης χώ¬ 
ρας και άλλες διατάξεις» (ΦΕΚ 125/Α). 


6. Τις διατάξεις του άρθρου 29°του Ν. 1558/85 «Κυβέρ¬ 
νηση και Κυβερνητικά όργανα» (ΑΊ37) που προστέθηκε 
με το άρθρο 27 του Ν. 2081/1992 (ΦΕΚ 154/Α) και αντικα- 
ταστάθηκε με την § 2° του άρθρου 1 του Ν. 2469/97(ΦΕΚ 
38/Α). 

7. Τις διατάξεις του Ν. 2503/97 «Διοίκηση, οργάνωση, 
στελέχωσητης Περιφέρειας» (107Α/30.5.97). 

8. Τις διατάξεις του άρθρου 10 § 2 του Ν. 3044/2002 
«Μεταφορά συντελεστή δόμηση ρυθμίσεις άλλων θεμά¬ 
των αρμοδιότητας Υπουργείου Περιβάλλοντος Χωροτα¬ 
ξίας Δημοσίων Έργων» (ΦΕΚ 197/Α/27.8.2002). 

9. Τη με αρ. πρωτ. 3188/7.9.1988 απόφαση του Νομάρ¬ 
χη Λασιθίου «τροποποίηση της με αρ. 134/25.2.1987 για 
την κατηγοριοποίηση και τον καθορισμό ορίων και των ό¬ 
ρων δόμησης του οικισμού Κεντρί Ιεράπετρας, Ν. Λασι¬ 
θίου» που τον κατατάσσει στους «αδιάφορους δυναμι¬ 
κούς μεσαίους οικισμούς». 

10. Το με αρ. 37682/96/30.12.1997 έγγραφο της Δ/νσης 
Τεχνικών Υπηρεσιών της Ν.Α. Λασιθίου. 

11. Το με αρ. 20487/31.5.2000 έγγραφο της Δ/νσης 
Αγροτικής Ανάπτυξης της Ν. Α. Λασιθίου. 

12. Το με αρ. 481/15.3.2000 έγγραφο της Δ/νσης Δασών 
Λασιθίου Περιφέρειας Κρήτης. 

13. Το με αρ. 374/4.4.2000 έγγραφο της ΚΔ Εφορείας 
Προϊστορικών και Κλασικών Αρχαιοτήτων. 

14. Το με αρ. 732/13.6.2000 έγγραφο της 13 ης Εφορείας 
Βυζαντινών και Μεταβυζαντινών Αρχαιοτήτων. 

15. Το με αρ. 422/14.7.2000 έγγραφο της 7 ης Εφορείας 
Νεωτέρων Μνημείων. 

16. Τη γνωμοδότηση του Συμβουλίου Χωροταξίας Οικι¬ 
σμού και Περιβάλλοντος Περιφέ(Κρήτης όπως διατυπώ¬ 
νεται στο πρακτικό της 8 ης συνεδρίασης της 23.7.2003 (θέ¬ 
μα 4°), 

17. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαι εις βάρος του κρατι¬ 
κού προϋπολογισμού και του οικείου ΟΤΑ, αποφασίζουμε: 

Άρθρο 1 

Εγκρίνουμε την Πολεοδομική Μελέτη ένταξης σε σχέ¬ 
διο πόλης του οικισμού «Κεντρί» Δ. Ιεράπετρας Ν. Λασιθί¬ 
ου, με τις διατάξεις του Ν.Δ. της 17.7.23, για το πυκνοδο- 
μημένο τμήμα του προϋφιστάμενου του 1923, οικισμού 
και για τα υπόλοιπα τμήματα, πυκνοδομημένα εκτός ο¬ 
ρίων του οικισμού και αραιοδομημένα εκτός σχεδίου, με 
τις διατάξεις του Ν. 1337/1983 (ΦΕΚ Α' 33), όπως αυτή 

φαίνεται στο θεωρημένο από τη Δ/νση ΠΕΧΩ Κρήτης το- 
πογραφικό διάγραμμα ρυμοτομικού σχεδίου με κλίμακα 
1:1000, που συνοδεύει την παρούσα απόφαση. Καθορί¬ 
ζονται οι χώροι κοινοχρήστου πρασίνου, χώρος παιδικής 
χαράς, χώροι στάθμευσης, χώροι Αθλητισμού, χώρος Δη¬ 
μοτικού Σχολείου - Νηπιαγωγείου, χώρος Παιδικού Σταθ¬ 
μού, χώρος Διοίκησης - Πολιτιστικών Εκδηλώσεων, πεζο¬ 
δρόμοι και οδοί, προκήπια και οικοδομήσιμοι χώροι, όπως 
φαίνονται στο συνημμένο στην παρούσα απόφαση τοπο- 
γραφικό διάγραμμα ρυμοτομικού σχεδίου. 

Άρθρο 2 

Εγκρίνεται όπως διατυπώνεται στα επόμενα άρθρα ο 
πολεοδομικός κανονισμός και καθορίζονται οι όροι και 
περιορισμοί δόμησης της περιοχής της οποίας το πολεο- 
δομικό σχέδιο εγκρίνεται με το άρθρο 1 της παρούσας α¬ 
πόφασης. 

Άρθρο 3 
Χρήσεις γης 

Σε ολόκληρη τη πολεοδομική ενότητα οι επιτρεπόμενες 
χρήσεις αυτές που περιλαμβάνονται στην ΓΕΝΙΚΗ ΚΑ¬ 
ΤΟΙΚΙΑ (σύμφωνα με το άρθρο 3 του Π.Δ. 23.2.1987 ΦΕΚ 
166 Δ' της 6.3.1987) και ειδικότερα: 

• Κατοικία. 

• Εμπορικά καταστήματα πλην υπεραγορών και πολυ¬ 
καταστημάτων 

• Εστιατόρια 

• Αναψυκτήρια 

• Κτίρια εκπαίδευσης 

• Θρησκευτικοί χώροι 

• Κτίρια κοινωνικής πρόνοιας 

• Επαγγελματικά εργαστήρια 

• Στον τομέα Α Επιτρέπονται επαγγελματικά εργαστή¬ 
ρια χαμηλής όχλησης ισχύος μέχρι 15ΗΡ εξαιρουμένων 
των συνεργείων επισκευής αυτοκινήτων, μοτοσικλετών 
και μοτοποδηλάτων, φανοποιείων και βαφείων, καθώς και 
των εργαστηρίων κατασκευής και επισκευής ξύλινων και 
μεταλλικών κουφωμάτων, κιγκλιδωμάτων και επίπλων. 

• Στον τομέα Β Επιτρέπονται επαγγελματικά εργαστή¬ 
ρια χαμηλής όχλησης ισχύος μέχρι 15ΗΡ εξαιρουμένων 
των συνεργείων επισκευής αυτοκινήτων, φανοποιείων και 
βαφείων 

• Πρατήρια βενζίνης 

• Στον τομέα Α δεν επιτρέπονται 

• Στον τομέα Β επιτρέπονται μόνο στα οικόπεδα με 
πρόσωπο στις οδούς με πλάτος μεγαλύτερο ή ίσο με 15 
μέτρα. 

• Αθλητικές εγκαταστάσεις 

• Κτίρια και γήπεδα στάθμευσης 

- Νομίμως υφιστάμενες χρήσεις, οι οποίες δενπροβλέπο- 
νται από την παρούσα, απομακρύνονται εντός πενταετίας 
(5) από την ημέρα δημοσίευσης της έγκρισης της μελέτης. 

Άρθρο 4 

Όροι και περιορισμοί δόμησης 

Ολόκληρη η πολεοδομική ενότητα αποτελεί ενιαίο το¬ 
μέα. Τα ελάχιστα όρια εμβαδού και προσώπου καθώς και 
οι λοιποί όροι και περιορισμοί δόμησης των οικοπέδων 
που εμπίπτουν στην εντασσόμενη στο σχέδιο περιοχή έ¬ 
χουν ως εξής: 

ΤομέαςΑ 

(περιλαμβάνει το πυκνοδομημένο τμήμα του οικισμού) 


Αρτιότητα: ελάχιστο εμβαδόν διακόσια (200,00) τμ. και 
πρόσωπο δέκα (10,00) μ. 

• Τα οικόπεδα που υφίστανται προ της 03 -05-1985 ως 
έχουν. 

Μέγιστος συντελεστής δόμησης: 

• Για τα οικόπεδα επιφάνειας μικρότερης ή ίσης των 
100 τ.μ. ορίζεται συντελεστής δόμησης ίσος με ένα και έ¬ 
ξι δέκατα (1,6) μη δυνάμενης της συνολικής δομημένης 
επιφάνειας να υπερβαίνει τα 120.00 τ. μ. 

• Για τα οικόπεδα επιφάνειας μικρότερης ή ίσης των 
200 τ.μ. ορίζεται συντελεστής δόμησης ίσος με ένα και 
δύο δέκατα (1,2) μη δυνάμενηςτης συνολικής δομημένης 
επιφάνειας να υπερβαίνει τα 200.00 τ.μ. 

• Για τα οικόπεδα επιφάνειας μικρότερης ή ίσης των 
300 τ.μ. ορίζεται συντελεστής δόμησης ίσος με ένα (1,00) 
μη δυνάμενης της συνολικής δομημένης επιφάνειας να υ¬ 
περβαίνει τα 240.00 τ.μ. 

• Για τα οικόπεδα επιφάνειας μεγαλύτερης των 300 τ.μ. 
ορίζεται συντελεστής δόμησης ίσος με οκτώ δέκατα (0,8) 

Μέγιστο ποσοστό κάλυψης: εβδομήντατοις εκατό (70%) 

Μέγιστο ύψος:επτά μέτρα και πενήντα εκατοστά (7.50μ.) 

• Σε περίπτωση κατασκευής κεραμοσκεπούς στέγης 
το μέγιστο ύψος προσαυξάνεται κατά ένα μέτρο και πε¬ 
νήντα εκατοστά (1,50). 

Ειδικοί όροι δόμησης: 

• Πριν την έκδοση οικοδομής άδειας η αρχιτεκτονική 
μελέτη υπόκειται σε μορφολογικό έλεγχο από την ΕΠΑΕ 

• Δεν επιτρέπεται η κατασκευή πυλωτής. 

Τομέας Β 

(περιλαμβάνει το αραιοδομημένο τμήμα του οικισμού 
και την επέκταση στη ζώνη εξομάλυνσης ορίων) 

Αρτιότητα: ελάχιστο εμβαδόν τετρακόσια (400,00) τ.μ. 
με πρόσωπο δώδεκα (12,00) μ. 

• Τα οικόπεδα που υφίστανται προ της 3.5.1985 ως έ¬ 
χουν. 

• Τα οικόπεδα που προκύπτουν από την οριστική πρά¬ 
ξη εφαρμογής ή προέρχονται από εισφορά σε γη, ή ενα¬ 
πομένουν μετά από ρυμοτόμηση, εφόσον έχουν ελάχιστο 
εμβαδόν εκατό (100) τ.μ. και ελάχιστο πρόσωπο πέντε 
(5.00) μ. 

Μέγιστος Συντελεστής Δόμησης: οκτώ δέκατα (0,8) 

Μέγιστο ποσοστό κάλυψης: εβδομήντα τοις εκατό (70%) 

Μέγιστο ύψος: επτά μέτρα και πενήντα εκατοστά (7.50μ.) 

• Σε περίπτωση κατασκευής κερσμοσκεπους στέγης 
το μέγιστο ύψος προσαυξάνεται κατά ένα μέτρο και πε¬ 
νήντα εκατοστά (1,50). 

• Κατ’ εξαίρεση για δημόσια και δημοτικά κτήρια το μέ¬ 
γιστο ύψος μπορεί να φτάνει τα έντεκα μέτρα μετά από 
σύμφωνη γνώμη της αρμόδιας Επιτροπής Πολεοδομικού 
και Αρχιτεκτονικού Ελέγχου. 

Ειδικοί όροι δόμησης: 

• Πριν την έκδοση οικοδομής άδειας η αρχιτεκτονική 
μελέτη υπόκειται σε μορφολογικό έλεγχο από την ΕΠΑΕ 

• Δεν επιτρέπεται η κατασκευή πυλωτής. 

Άρθρο 5 

Όροι και περιορισμοί δόμησης των 
αμιγώς κοινωφελών χώρων 

Χώροι αθλητικών εγκαταστάσεων και αναψυχής: 

• Επιτρέπεται μόνο η κατασκευή βοηθητικών κτισμά- 
των, αποδυτηρίων και αποθηκών καθώς και αναψυκτήρια. 

• Μέγιστο ποσοστό κάλυψης: πέντε τοις εκατό (5%) της 
επιφάνειας του χώρου. 

• Μέγιστο επιτρεπόμενο υψοςτων κτιρίων: τέσσερα και 
μισό (4.50) μέτρα. 

• Ελάχιστη απόσταση των κτιρίων από τα όρια του γη¬ 
πέδου πέντε (5) μέτρα. 

Χώρος Βρεφονηπιακού Σταθμού, Νηπιαγωγείου, Δημο¬ 
τικού Σχολείου 

• Μέγιστο ποσοστό κάλυψης: σαράντατοις εκατό (40%). 

• Συντελεστής δόμησης: έξι δέκατα (0,6) 

• Μέγιστο επιτρεπόμενο ύψος των κτιρίων Δημοτικού 
Σχολείου: έντεκα (11.00) μέτρα 

• Μέγιστο επιτρεπόμενο ύψος των κτιρίων του Βρεφο¬ 
νηπιακού Σταθμού καιτου Νηπιαγωγείου: τέσσερα και μι¬ 
σό (4.50) μέτρα. 

• Ελάχιστη απόσταση των κτιρίων από τα όρια του γη¬ 
πέδου πέντε (5) μέτρα. 

Άρθρο 6 

Ιδιωτικοί Χώροι Στάθμευσης 

Στα οικόπεδα που εμπίπτουν στο τομέα όρων δόμησης 
Β, εξαιρουμένων όσων έχουν ένα μοναδικό πρόσωπο επί 
πεζοδρόμου πλάτους μικρότερο των έξι (6) μέτρων, επι¬ 
βάλλεται κατά την ανέγερση νέων κτιρίων να προβλέπε- 
ται η δημιουργία χώρων στάθμευσης εντός των ιδιωτικών 
οικοπέδων. 

Επιβάλλεται η δημιουργία ενός χώρου στάθμευσης ανά 
εκατό (100) τ.μ. δομημένης επιφάνειας με χρήση κατοι¬ 
κίας, ενώ για τις λοιπές χρήσεις ενός χώρου στάθμευσης 
ανά εξήντα (60) τ.μ. δομημένης επιφάνειας. 

Άρθρο 7 

Διαμόρφωση κοινοχρήστων χώρων 

Οδοί: 

Εκατέρωθεν των οδών κυκλοφορίας αυτοκινήτων δημι- 
ουργούνται πεζοδρόμια ελάχιστου πλάτους ενός μέτρου 
και είκοσι εκατοστών (1,20) 

Πεζόδρομοι 

Οι πεζόδρομοι πλάτους μικρότερου η ίσου των έξι (6) 
μέτρων διαμορφώνονται σε ενιαία στάθμη (χωρίς βαθμί¬ 
δες) ώστε να είναι προσπελάσιμο από ποδήλατα, οχήμα¬ 
τα τροφοδοσίας και μετακόμισης, εξυπηρετήσεις και πα¬ 
ροχής πρώτων βοηθειών, πυρόσβεσης αστυνόμευσης 
και υγιεινής καθώς και από IX αυτοκίνητα των παρόδιων 
ώστε να είναι δυνατή η πρόσβασή τους προς τους 
ιδιωτικούς χώρους στάθμευσης εντός των οικοπέδων. 

Χώροι με χαρακτηρισμό κοινόχρηστοι χώροι (πλατείες, 
χώροι πρασίνου κ.λπ.). 


Οι χώροι αυτοί διαμορφώνονται σύμφωνα με τα οριζόμε¬ 
να στο αντίστοιχο άρθρο του Γενικού Πολεοδομικού Κανο¬ 
νισμού (ΓΟΚ). Οι κατασκευές πάσης φύσης στους χώρους 
με χαρακτηρισμό Κ.Χ. δεν επιτρέπεται να καταλαμβάνουν 
πέραντου δέκα τοις εκατό (10%) της επιφάνειάς τους. 

Άρθρο 8 

Διαφημίσεις - Πληροφορικές Πινακίδες 

Απαγορεύεται η τοποθέτηση διαφημίσεων και διαφημι¬ 
στικών πινακίδων στους ελεύθερους χώρους, καθώς και 
τους πεζόδρομους. Επιτρέπεται μόνον η τοποθέτηση πι¬ 
νακίδων, που πληροφορούν για την θέση Δημοσίων - Δη¬ 
μοτικών Κτιρίων, Οργανισμών Κοινής Ωφέλειας, Νοσοκο¬ 
μείων, Φαρμακείων κλπ. καθώς και πινακίδων γενικής κυ- 
κλοφοριακής πληροφόρησης. 

Στα προκήπια επιτρέπεται η τοποθέτηση μόνο μιας πι¬ 
νακίδας ανά οικόπεδο που πληροφορεί για τις χρήσεις 
του κτιρίου και τις δραστηριότητες των ενοίκων του, με 
μέγεθος προσαρμοσμένο στις όψεις των κτιρίων. 

Στα κτίρια απαγορεύεται η τοποθέτηση διαφημίσεων 
και διαφημιστικών πινακίδων οποιοσδήποτε μορφής και 
υλικού τόσο επί των όψεων όσον και επί των δωμάτων αυ¬ 
τών. Επιτρέπεται μόνο στις όψεις των κτιρίων η τοποθέ¬ 
τηση πινακίδων που πληροφορούν για τις χρήσεις των κτι¬ 
ρίων και τις δραστηριότητες των ενοίκων τους, με μέγε¬ 
θος προσαρμοσμένο στις όψεις των κτιρίων. 

Τα αναγραφόμενα στις πινακίδες είναι υποχρεωτικά 
στην ελληνική γλώσσα. Εφ’ όσον υπάρχει η ανάγκη τοπο¬ 
θέτησης και ξενόγλωσσης πινακίδας, αυτή τοποθετείται 
κάτω από την ελληνική, με μικρότερα γράμματα. 

Διαφημίσεις και διαφημιστικές πινακίδες οποιοσδήπο¬ 
τε μορφής και υλικού, που δεν επιτρέπονται σύμφωνα με 
τα παραπάνω απομακρύνονται εντός εξ; (6) μηνών από 
την έγκριση του πολεοδομικού σχεδίου. 

Άρθρο 9 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβέρνησης (ΦΕΚ). 

Άρθρο 10 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηράκλειο, 14 Νοεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 10331/2003 (2) 

Εφαρμογή του Σχεδίου Πόλης Ηρακλείου στην οδό Πα- 
ρασκευοπούλου μεταξύ των οδών Μελετίου Πηγά και 
Παρθενίου Κελαιδή. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπ’ όψη: 

1) Τις διατάξεις του Π. Δ/τος 26/30.5.1924 «περί εκτελέ- 
σεως του άρθρου 37 του από 17.7.1923 Ν.Δ/τος «περί 
Σχεδίων Πόλεων κ.λπ. "σε επείγουσα ανάγκη" καθώς και 
του Π.Δ/τος 14/23.4.1925. 

2) Το Ν. 3200/1955 «Περί Διοικητικής αποκέντρωσης ό¬ 
πως τροποποιήθηκε και συμπληρώθηκε με τα Ν.Δ. 532/ 
1970.712/1970 του Ν.2218/1994 &2240/1994. 

3) Τον Ν. 1032/1980 περί Υ.Χ.Ο.Π. 

4) Τον Ν. 1558/1985 περί Κυ βερνήσεως και Κυβερνητικών 
οργάνων άρθρο 24 παράγραφος 1 {Φ.Ε.Κ. 137Α/1985). 

5) Το από 13.9.1936 Β ,Δ. «περί εγκρίσεως του Ρυμοτο¬ 
μικού Σχεδίου Ηρακλείου». 

6) Το με αριθμό πρωτ. 2387/24.10.2003 έγγραφο της 
Περιφέρειας Κρήτης. 


7) Τη 712/03 απόφαση του Δημοτικού Συμβουλίου Ηρα¬ 
κλείου με την οποία χαρακτηρίζεται επειγούσης ανάγκης 
για λόγους κυκλοφοριακούς η διάνοιξη της οδού Παρα- 
σκευοπούλου μεταξύ των οδών Παρθενίου Κελαιδή και 
Μελετίου Πήγα ώστε να ενωθούν η Λ. Ιωνίας με τη Λ, 
Παπαναστασίου με επισπεΰδοντα τον Δήμο Ηρακλείου, 
αποφασίζουμε: 

1. Την άμεση εφαρμογή του Σχεδίου Πόλεως Ηρακλεί¬ 
ου για την διάνοιξη επειγόντως της οδού Παρασκευο- 
πουλου στο τμήμα μεταξύ των οδών Μελετίου Πήγα & 
Παρθενίου Κελαιδή. 

2. Η έκθεση εκημήσεως θα συνταχθεί από τον προϊστά¬ 
μενο της Δ/νσης Πολεοδομίας Δήμου Ηρακλείου. 

3. Η Δαπάνη που θα προκύψει από την εφαρμογή της 
παρούσας θαυπολογισθεί μετάτηνανασύνταξητηςπρά- 
ξης 19/1983 & θα βαρύνει τον Δήμο Ηρακλείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 17 Νοεμβρίου 2003 
Ο Νομάρχης 
ΔΗΜΗΤΡΙΟΣ Κ. ΣΑΡΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




